Austin Gatt qal li ma jħobbx il-buzzulotti, imma daħħaqna mhux ħazin dawn l-aħħar ġimgħat bid-dikjarazzjonijiet tiegħu redikoli dwar l-iskandlu tax-xiri taz-zejt. L-aktar li mhux risponsabbli meta hu kien il-ministru. B'kumbinazzjoni l-Ministru Austin Gatt kien jiltaqa' mal-ħbieb tiegħu li poġġihom f'xogħolhom hu bħall-ex-Chairman Tancred Tabone, Frank Sammut u George Farrugia imma qatt ma kienu jiddiskutu z-zejt! B'kumbinazzjoni Austin Gatt wiret balla flus li qeghedin f'kontijiet fl-Izvizzera u dawk li jixtru z-zejt kienu juzaw banek Svizzeri. B'kumbinazzjoni hu bħala l-Ministru ta' l-Infrastruttura u l-Enerġija dak iz-zmien (għax Gonzi neħħieħ) fl-2008, kien risponsabbli tax-xiri taz-zejt u qal li hu m'għamel xejn ħazin, imma taħtu saru l-ħnizrijiet u għalhekk għandu jirrezenja. B'kumbinazzjoni u biz-zball ġenwin nesa' jiddikjara dan il-kont barrani. B'kumbinazzjoni ħadd m'induna li kien hemm commissions li jiswew miljuni kbar ta' ewros fuq medda ta' egħxieren ta' snin. B'kumbinazzjoni s-salvagwardji biex dan ma jseħħx ma' ħadmux għall-egħxieren ta' snin. B'kumbinazzjoni nbiddlu l-liġijiet dwar l-emissjonijiet jibqa' jintuza z-zejt minflok il-gass. B'kumbinazzjoni Austin Gatt għazel il-BWSC li jaħdem fuq il-Heavy Fuel Oil minflok il-gass u l-konsulent kien Joe Mizzi li qal li għandu kuntatti għolja fil-gvern u qala' 4 miljun ewro bħala sensar. B'kumbinazzjoni l-BWSC sabu l-kuntrattur Nazzjonalist Zaren Vassallo minn fuq il-paġni s-sofor biex jibni l-power-stejxin. B'kumbinazzjoni bqajna nixtru z-zejt mit-Trafigura minkejja li diġa kellhom isem ħazin. B'kumbinazzjoni jissemma A.G. u Aust imma skond il-Ministeru t'Austin Gatt seta' kien kulħadd. B'kumbinazzjoni George Farrugia kien interessat f'xi bicca negozju u għalhekk iltaqa' ma' Austin Gatt mhux fuq ix-xiri taz-zejt. B'kumbinazzjoni Austin, Gonzi u l-PN jippretendu li l-poplu iblaħ u njorant u se jibqa' jibla' dak li jgħidulu.
Austin Kumbinazzjonijiet!